Love on the Brain

Love on the Brain (בעברית: אהבה על המוח או אהבה עד המוח) הוא סינגל של הזמרת הברבדית ריהאנה, מתוך אלבומה השמיני Anti. השיר יצא ב-27 בספטמבר 2016, כסינגל הרביעי מתוך האלבום. הוא נכתב על ידי פרד בול, ג'וסף אנג'ל וריהאנה. השיר הוא בלדת דו-וופ וסול, בהשראת מוזיקה משנות ה-50 וה-60. מילולית, השיר מדבר על העליות והמורדות של אהבה רעילה.

היכולות הווקליות של ריהאנה בשיר זכו לשבחים והושוו לאלו של איימי ויינהאוס, ביונסה ומגוון של אמני סול. ריהאנה הופיעה עם השיר במהלך סיבוב ההופעות Anti World Tour, וביצעה אותו גם בטקס פרסי המוזיקה של בילבורד ובטקס פרסי הווידאו-קליפים של MTV ב-2016.

השיר הגיע למקום ה-5 במצעד הפזמונים האמריקאי בילבורד הוט 100, והפך לשיר ה-30 של ריהאנה שמגיע לעשירייה הפותחת במצעד, מה שממקם אותה באותו המקום עם מדונה והביטלס בתור האמנים היחידים בהיסטוריה שמופיעים לפחות שלושים פעמים בטופ 10 של מצעד הבילבורד הוט 100. נכון ליוני 2020, יש לשיר כ-600 מיליון השמעות בפלטפורמת הסטרימינג, ספוטיפיי.

שימושים אחרים וגרסאות כיסוי 
ב-19 במאי 2016, הושמע השיר בפרק הסיום של העונה ה-12 של הסדרה "האנטומיה של גריי". הזמרת האמריקאית קלי קלרקסון ביצעה את השיר בשידור חי בדף הפייסבוק שלה ב-26 באוגוסט 2016.

מיקומי שיא 
השיר זכה להצלחה עולמית, והצליח בשיאו להגיע אל המקום ה-5 במצעד הבילבורד הוט 100.

קישורים חיצוניים

הערות שוליים 

שירי 2016
סינגלים מ-2016
שירי משין גאן קלי
שירי ריהאנה
שירים באנגלית
שירים שנכתבו על ידי ריהאנה
שירים על אלימות במשפחה
שירים על מיניות
שירי לפידים
בלדות נשמה
סינגלים שהגיעו למקום הראשון בפולין
סינגלים שהגיעו למקום הראשון במצעד שירי הדאנס קלאב